Галантамин

Галантамин (Galanthaminum) — доруест аз гурӯҳи воситаҳои антихолинэстеразавӣ; алкалоиде, ки дар таркиби пиёзаки баъзе намудҳои гули баҳман, зевак (амонкора) ва дигар рустаниҳо мавҷуд аст. Дар шакли гидробромиди галантамин истеҳсол мекунанд. Хокаи маҳини сафед. Дар об бад ҳал мешавад. Галантаминро барои муолиҷаи миастения, миопатия, фалаҷи майнаи кӯдакон, бемориҳои рӯдаву меъда ба кор мебаранд. Дар шакли маҳлули обӣ бо сӯзан ба зери пӯст гузаронида мешавад. Хусусан дар давраи барқарорсозии полиомиелит нофеъ аст. Мухолифи доруҳои кураре мебошад.

 Эзоҳ 

 Сарчашма 


Гурӯҳ:Доруҳо